
	Generalități:


	Autoritățile Publice Locale, prin Direcția de Asistență Socială Drobeta Turnu Severin, elaborează Planul anual de acțiune privind serviciile sociale, un instrument util în managementul general al instituției precum și în procesul de dezvoltare  a serviciilor sociale de la nivel local inclusiv prin accesarea de fonduri nerambursabile.
	Planul anual de acțiune pentru anul 2026 a fost elaborat în conformitate cu obiectivele cuprinse în Strategia locală de dezvoltare a serviciilor sociale pentru anii 2025-2035 aprobată prin H.C.L. nr. 47/2025 de către Consiliul Local al municipiului Drobeta Turnu Severin ținând cont de următoarele prevederi legale:
	1. Legea asistenței sociale nr. 292/2011, cu modificările și completările ulterioare;
	2. H.G. nr. 797/2017 pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal – Anexa 2;
	3. Strategia de dezvoltare a serviciilor sociale la nivelul municipiului Drobeta Turnu Severin în perioada 2025-2035 aprobată prin H.C.L. nr. 47/2025  de către Consiliul Local al municipiului Drobeta Turnu Severin, vizează următoarele obiective:

Obiectivul general urmărește punerea în funcțiune a unui sistem funcțional de servicii și beneficii sociale pe plan local, care să sprijine persoanele vulnerabile în vederea depășirii situațiilor de dificultate, prevenirea și combaterea riscului de excluziune socială, creșterea calității vieții și promovarea incluziunii sociale.
Obiective operaţionale:
· îmbunătăţirea calităţii şi eficienţei furnizării serviciilor sociale la nivel local;
· promovarea  autonomiei  persoanei  vulnerabile  şi  favorabile  incluziunii  sociale  prin  oferirea  de  
  servicii de către personalul direcției de asistență socială,
· tratamentul corect şi echitabil al tuturor copiilor în societatea noastră;
· dezvoltarea serviciilor sociale cu caracter primar;
· dezvoltarea parteneriatelor;
· dezvoltarea activităților de informare asupra drepturilor și obligațiilor
cetățenilor;
· înmulțirea și diversificarea acțiunilor de conștientizare și sensibilizare socială;
· dezvoltarea serviciilor destinate persoanelor cu handicap;
· prevenirea marginalizării sociale;
· combaterea riscului de excuziune socială;
· combaterea abuzului și neglijării persoanelor vârstnice;
· îmbunătățirea situației comunității rromilor.




I. Obiective specifice în domeniul asistenței sociale a copilului și familiei:

Obiectiv specific 1. Îmbunătățirea accesului copiilor la servicii de calitate:
1.1. Creșterea gradului de acoperire a serviciilor la nivel local;
1.2. Creșterea calității serviciilor destinate copiilor;
1.3. Creșterea capacității beneficiarilor de a accesa și utiliza serviciile destinate copilului și familiei;
1.4. Întărirea capacității de evaluare și monitorizare a drepturilor copilului și a situației sociale a acestuia;

Obiectiv specific 2. Respectarea drepturilor și promovarea incluziunii sociale a copiilor aflați în situații vulnerabile:
2.1. Eliminarea barierelor de atitudine şi mediu în vederea reintegrării şi reabilitării sociale a copiilor cu dizabilităţi,
2.2. Sprijinirea copiilor cu părinţi plecaţi la muncă în străinătate precum şi persoanelor care îi îngrijesc,
2.3 Promovarea unui stil de viață sănătos în rândul copiilor și adolescenților.

Obiectiv specific 3. Prevenirea și combaterea oricăror forme de violență:
3.1. Promovarea valorilor non-violenţei şi implementarea unor acţiuni de sensibilizare;
3.2. Reducerea fenomenului violenţei în rândul copiilor.

II. Obiective specifice în domeniul asistenței sociale a persoanelor defavorizate, în risc de excluziune și marginalizare socială.

Obiectiv specific 1. Creșterea participării pe piața muncii a categoriilor vulnerabile:
1.1 Creșterea șanselor de angajare și acces la piața muncii a beneficiarilor de VMI.

Obiectiv specific 2. Îmbunătățirea sistemului de acordare a beneficiilor/prestațiilor sociale:
2.1 Implementarea prevederilor legale privind venitul minim de incluziune,
2.2 Dezoltarea sistemului de beneficii și prestații sociale complementare,
2.3 Creșterea accesibilității la beneficii sociale,
2.4 Protejarea persoanelor aflate în situaţie financiară vulnerabilă ca urmare a creșterii tarifelor aferente furnizării de energie electrică.

Obiectiv specific 3. Îmbunătățirea sistemului de acodare a serviciilor sociale.
3.1 Asigurarea implicării beneficiarilor în procesul de luare a deciziilor privind serviciile sociale de care beneficiază/ vor beneficia,
3.2 Creșterea rolului furnizorilor publici şi privați în implementarea și dezvoltarea serviciilor sociale,
3.3 Dezvoltarea și consolidarea sistemului de acodare a serviciilor sociale,
3.4 Întărirea capacității instituționale,
3.5 Dezvoltarea serviciilor sociale pentru grupurile vulnerabile,
3.6 Creșterea calității serviciilor sociale acordate în comunitate prin sprijinirea furnizorilor privați de serviciilor sociale,
3.7 Dezvoltarea unei abordări integrate privind furnizarea de servicii sociale la nivel local,
3.8 Promovarea voluntariatului în furnizarea serviciilor sociale.


III. Obiective specifice în domeniul asistenței sociale a persoanelor cu dizabilități:

Obiectiv specific 1. Promovarea accesibilității în toate domeniile vieții pentru asigurarea exercitării de către persoanele cu dizabilități a drepturilor și libertăților fundamentale ale omunlui:
1.1 Îmbunătățirea accesului persoanelor cu dizabilități la cadrul informațional în condiții de egalitate cu ceilalți.

Obiectiv specific 2. Asigurarea participării depline a persoanelor cu dizabilități în toate domeniile vieții:
2.1. Promovarea participării efective și depline a persoanelor cu dizabilități în toate domeniile vieții,
2.2. Asigurarea de sprijin pentru exercitarea de către persoanele cu dizabilități a capacității juridice,
2.3.Prevenirea instituționalizării și susținerea dezinstituționalizării prin înființarea și/sau dezvoltarea/diversificarea tipurilor de servicii sociale acordate care să răspundă nevoilor specifice grupului țintă,
2.4. Asigurarea accesului și participării persoanelor cu dizabilități la programe și context de educație nonformală, activități culturale, sportive, de petrecere a timpului liber și recreative, adecvate intereselor și cerințelor specifice în condiții de egalitate cu ceilalți.

Obiectiv specific 3. Eliminarea discriminării și asigurarea egalității pentru persoanele cu dizabilități:
3.1. Asigurarea exercitării drepturilor civile și politice de către persoanele cu dizabilități,
3.2. Protejarea persoanelor cu dizabilități împotriva actelor de violență, exploatare, neglijare, abuz.

Obiectiv specific 4. Asigurarea accesului persoanelor cu dizabilități la un mediu de lucru deschis, incluziv și accesibil, atât în sectorul public cât și în cel privat, concomitent cu asigurarea accesului lor efectiv la servicii de sprijin pentru creșterea ocupării pe piața muncii:
4.1. Asigurarea accesului persoanelor cu dizabilități la programe vocaționale, de pregătire pentru piața muncii.

Obiectiv specific 5. Promovarea educației favorabile incluziunii la toate nivelurile a persoanelor cu dizabilități și a învățării de-a lungul vieții.
5.1. Asigurarea accesului persoanelor cu dizabilități la educație în forme și context adaptate, în comunitățile în care trăiesc,
5.2. Eliminarea barierelor de atitudine și de mediu în vederea reabilitării și reintegrării sociale a copiilor cu dizabilități.

IV. Obiective specifice în domeniul prevenirii violenței domestice:

1. Consolidarea cadrului legal din domeniul prevenirii și combaterii violenței domestice,
2. Dezvoltarea unor măsuri adecvate de sprijin și protecție pentru victime,
3. Prevenirea violenței domestice și a recidivei acesteia precum și a violenței sexuale,
4. Monitorizarea și evaluarea activităților întreprinse în vederea prevenirii și combaterii violenței domestice.

V. Obiective specifice în domeniul asistenței sociale a persoanelor vârstnice.

Obiectiv specific 1. Prelungirea şi îmbunătăţirea calităţii vieţii persoanelor vârstnice;
1.1 Modificări ale politicilor de resurse umane pentru o mai bună integrare a lucrătorilor vârstnici,
1.2 Îmbunătățirea abilităților, a capacității de angajare și a independenței populației vârstnice.

Obiectiv specific 2. Promovarea participării sociale active şi demne a persoanelor vârstnice;
2.1 Accentuarea imaginii sociale a populației vârstnice prin promovarea participării şi a incluziunii sociale,
2.2 Îmbunătățirea accesibilizării infrastructurii spaţiilor publice,
2.3 Prevenirea abuzurilor asupra populației vârstnice și a excluziunii acesteia.

Obiectiv specific 3. Obţinerea unei independenţe şi a unei siguranţe mai mari pentru persoanele cu necesităţi de îngrijire de lungă durată (ILD);
3.1 Crearea sistemului unificat de îngrijire de lungă durată (ILD),
3.2 Asigurarea de resurse financiare umane și materiale suficiente pentru dezvoltarea sistemului de ILD.

Obiectiv specific 4. Obiectiv transversal pentru o viaţă mai lungă în condiţii bune de sănătate;
4.1 Întârzierea îmbătrânirii fizice și a apariției afecțiunilor cornice,
4.2 Creșterea gradului de participare a vârstnicilor la procesul de luare a unor decizii.

VI. Dezvoltare durabilă.

Măsuri:
· Realizarea statistică a categoriilor de persoane defavorizate.
· Accesibilizarea paginilor de internet ale instituției pentru persoane cu handicap vizual și mintal și utilizarea pictogramelor în toate serviciile.
· Facilitarea accesului persoanelor cu handicap la mediul fizic, educațional, informațional.
· Editarea de materiale informative în format audio pentru persoane cu handicap vizual.
	Un obiectiv propus pentru anul 2026 este de a sprijini pe cei aflați în nevoie să obțină condițiile necesare unei vieți decente, autosuficiente, ajutându-i să-și dezvolte propriile capacități și competențe pentru o funcționare socială corespunzătoare. Intervenția asigură astfel, prin servicii specializate, atenuarea parțială a dezechilibrelor grave de nevoi și resurse, depășirea perioadei de criză, posibilitatea de refacere a forțelor proprii pentru integrarea normală în viața socială.
	Monitorizarea Planului anual de acțiune se va face urmărind o serie de indicatori, în funcție de acești indicatori se va constata în ce grad au fost atinse obiectivele pe care și le-au stabilit serviciile .
	 Responsabil cu îndeplinirea obiectivelor stabilite în Planul de acțiune, este personalul din cadrul Direcției de Asistență Socială, conform prevederilor legale.
	Beneficiarul este persoana care are nevoie de sprijin, a cărei autonomie și calitate a vieții pot fi periclitate fără oferirea de servicii sociale, determinând astfel apariția riscului de excluziune socială.
	Serviciile sociale, alături de beneficiile sociale, intervin pentru soluționarea unor probleme de excluziune socială.   
O parte dintre principiile care stau la baza serviciilor sociale sunt, după cum urmează:
- solidaritatea socială (comunitatea participă la realizarea de activități pentru sprijinirea persoanelor defavorizate);
- centrarea pe familie și comunitate (întărirea și dezvoltarea mediului natural de viață a persoanelor);
- abordarea, identificarea și monitorizarea, va porni de la diagnoza bazată pe o informare corectă a tuturor problemelor existente și, acolo unde este nevoie, intervenția va fi completată de servicii de asistență socială de tip specializat;
- organizarea comunitară, are ca scop eficientizarea serviciilor sociale prin organizarea acestora la nivel de comunitate locală;
- lucrul în echipă, realizat pe baza acțiunii comune între mai mulți specialiști din domenii diferite care pot da răspuns diferitelor probleme cu care se confruntă comunitatea. Diversificarea activităților pe măsura creșterii resurselor, în funcție de atribuții;
- aplicarea prevederilor legale referitoare la serviciile sociale;
- îmbunătățirea calități și creșterea eficienței serviciilor sociale acordate;
- asigurarea respectării drepturilor sociale ale beneficiarului.

Indicatorii folosiți în scopul monitorizării au fost stabiliți în funcție de acțiunile și obiectivele propuse în planul de acțiune pentru anul 2026.
Pe parcursul procesului de monitorizare și evaluare se vor lua în considerare următorii indicatori:
- prevenirea și combaterea sărăciei și a riscului de excluziune socială;
- existența unei baze de date privind beneficiarii serviciilor de informare și consiliere;
- realizarea unui studiu privind situația beneficiarilor de servicii sociale;
- măsuri de îmbunătățire a calității vieții beneficiarilor de servicii sociale stabilite pe baza rezultatului studiului.
	Planul de acțiune cuprinde date detaliate privind serviciile sociale existente, serviciile sociale propuse spre a fi înființate, bugetul estimat și sursele de finanțare precum și o planificare a activităților de informare a publicului cu privire la serviciile sociale existente la nivel local.
	Pentru oferirea unor servicii sociale adaptate nevoilor beneficiarilor un factor important este formarea și îndrumarea personalului, iar planul de acțiune detaliază Programul de formare și îndrumare metodologică a personalului care lucrează în domeniul serviciilor sociale propus pentru anul 2026.






Capitolul I
Date privind administrarea, înființarea și finanțarea serviciilor sociale pentru anul 2026


	În cadrul Direcției de Asistență Socială Drobeta Turnu Severin, serviciile oferite se adresează acelei părți a comunității care, din cauza lipsei de încredere în forțele proprii, a condițiilor materiale precare, lipsei de educație, stării de sănătate, nu poate să se susțină singură, să-și asigure cele necesare, fiind determinată să apeleze la comunitate, de a cărei implicare este nevoie în rezolvarea problemelor sociale. Aceste servicii se pot concretiza sub forma ajutoarelor bănești, materiale, a unui loc de muncă, de hrană caldă sau alimente de bază, care au ca finalitate reintegrarea persoanelor cu probleme sociale, aflate în situație de risc.
	Un rol important în procesul de acordare a serviciilor sociale îl are desfășurarea de acțiuni ce vizează prevenirea situațiilor de risc și combaterea acestora prin educarea și informarea adecvată a tinerilor, părinților și familiilor în ansamblu lor.
	Din perspectiva funcțională, acordarea serviciilor de asistență socială este concepută ca un sistem de acțiuni specifice care trebuie să asigure realizarea obiectivului său major, dezvoltarea unui sistem realist de servicii sociale, capabil să asigure incluziunea socială a tuturor categoriilor vulnerabile, creșterea calității vieții, tratament egal, nediscriminare și dreptul la o viață demnă pentru toți locuitori municipiului.
Planul strategic se bazează pe respectarea următoarelor principii și valori:
a) solidaritatea socială, potrivit căreia, întreaga comunitate participă la sprijinirea persoanelor vulnerabile care necesită suport și măsuri de protecție socială pentru depășirea sau limitarea unor situații de dificultate, în scopul asigurări incluziunii sociale a acestei categorii de populație;
b) subsidiaritatea, potrivit căreia, în situația în care persoana sau familia nu își poate asigura integral nevoile sociale, intervine colectivitatea locală și structurile ei asociative și, complementar, statul;
c) universalitatea, potrivit căreia fiecare persoană are dreptul la asistență socială, în condițiile prevăzute de lege;
d) respectarea demnității umane, potrivit căreia fiecărei persoane îi este garantat dezvoltarea liberă și deplină a personalității, îi este respectat statutul individual și social și dreptul la intimitate și protecție împotriva oricărui abuz fizic, psihic, intelectual, politic sau economic;
e) abordarea individuală, potrivit căreia măsurile de asistență socială trebuie adaptate situației particulare de viață a fiecărui individ. Acest principiu ia în considerare caracterul și cauza unor situații de urgență care pot afecta abilitățile individuale, condiția fizică și mentală, precum și nivelul de integrare socială a persoanei. Suportul adresat situației de dificultate individuală constă inclusiv în măsuri de susținere adresate membrilor familiei beneficiarului; 
f) transparență, potrivit căreia se asigură creșterea gradului de responsabilitate a administrației publice locale față de cetățean, precum și stimularea participării active a beneficiarilor la procesul de luare a deciziilor;
g) nediscriminarea, potrivit căreia persoanele vulnerabile beneficiază de măsuri și acțiuni de protecție socială fără restricție sau preferință față de rasă, naționalitate, origine etnică, limbă, religie, categorie socială, opinie, sex ori orientare sexuală, apartenență politică, dizabilități, boală cronică necontagioasă, infectare HIV sau apartenență la o categorie defavorizată;
h) eficacitate, potrivit căreia utilizarea resurselor publice are în vedere îndeplinirea obiectivelor programate pentru fiecare dintre activități și obținerea celui mai bun rezultat în raport cu efectul proiectat;
i) eficiența, potrivit cărei utilizarea resurselor publice are la bază respectarea celui mai bun raport cost-beneficiu;
j) respectarea dreptului la autodeterminare, potrivit căreia fiecare persoană are dreptul de a face propriile alegeri, indiferent de valorile sale sociale, asigurându-se că acesta nu amenință drepturile sau interesele legitime ale celorlalți;
k) activizarea, potrivit căreia măsurile de asistență socială au ca obiectiv final încurajarea ocupării, în scopul integrării/reintegrării sociale și creșterea calității vieții persoanei, și întărirea nucleului familial;
l) caracterul unic al dreptului la beneficiile de asistență socială, potrivit căreia pentru aceeași nevoie sau situație de risc social se poate acorda un singur beneficiu de același tip;
m) complementaritatea și abordarea integrată, potrivit cărora, pentru asigurarea întregului potențial de funcționare socială a persoanei ca membru deplin al familiei, comunității și societății, serviciile sociale trebuie corelate cu toate nevoile beneficiarului și acordate integral cu o gamă largă de măsuri și servicii din domeniul economic, educațional, de sănătate, cultural, etc;
n)  egalitatea de șanse, potrivit căreia beneficiarii, fără nici un fel de discriminare, au acces în mod egal la oportunitățile de împlinire și dezvoltare personală, dar și la măsurile și acțiunile de protecție socială;
o) confidențialitatea, potrivit căreia, pentru respectarea vieții private, beneficiarii au dreptul la păstrarea confidențialității asupra datelor personale și informațiilor referitoare la viața privată și situația de  dificultate în care se află;
p) echitatea, potrivit căreia toate persoanele care dispun de resurse socioeconomice similare, pentru aceeași tipuri de nevoi, beneficiază de drepturi sociale egale;
q) focalizarea, potrivit căreia beneficiile de asistență socială se adresează celor mai vulnerabile categorii de persoane și se acordă în funcție de veniturile și bunurile acestora.















	A. Servicii sociale existente la nivel local

	
	
Nr.
crt.
	
	Cod serviciu social conform Nomenclatorului serviciilor sociale
	Denumire serviciu social
	Capacitate
	Grad de ocupare
	Buget de estimare pe surse de finațare, pentru servicii sociale existente ( mii lei )

	
	
	
	
	
	
	Buget local
	Buget județean
	Buget  de stat
	Contribuții persoane beneficiare
	Alte surse
Donații

	
1.
	Direcția
de
Asistență Socială
	8810ID-I
	Serviciul social de îngrijire la domiciliu a persoanelor vârstnice
	18
	50%
	366
	
	118
	
	

	
	
	8899CZ-PN-V
	Servicii de asistență comunitară
	24
	90%
	6500
	
	489
	
	

	
2.
	Direcția Generală de Asistență Socială și Protecția Copilului Drobeta Turnu Severin
	8790CR-MC-I      

8790CR-C-I     



8790CR-C-I     


8790CR-C-II     



8790CR-C-II     






8790CR-C-II      




8790SF-C           




8790CR-C-III     





8899CZ-F-II       








8891CZ-C-III      


8891CZ-C-III      




8899CZ-F-I         




8790-CR-D-I       

	Centrul Sf. Ana.

Centrul rezidențial pentru copilul separat de părinți.

Casa de tip familial Drobeta.

Centrul de primire în regim de urgență.

Centrul de primire în regim de urgență pentru copilul abuzat, neglijat sau exploatat.

Centrul de primire în regim de urgență pentru copii străzii.

Serviciul de asistență maternală și plasament familial.

Centrul de consiliere și asistență a copiilor cu tulburări din spectrul autist.

Centrul de zi pentru monitorizare, asistență și sprijin a femeii gravide predispuse să-și abandoneze copilul.

Centrul de zi de recuperare.

Centrul de zi pentru copilul cu dizabilități ( autism).

Centrul de zi de consiliere și sprijin pentru părinți și copii.

Centrul de îngrijire și asistență pentru persoane cu dizabilități Gura Văii. 
	
	
	
	
	
	
	




B. Servicii propuse spre a fi înființate în anul 2026


	Nr.crt
	Cod serviciu social conform Nomenclatorului serviciilor sociale
	Denumire serviciu social
	Capacitate
	Resurse umane necesare(pers de specialitate)
	Buget estimat pe surse de finanțare, pentru servicii propuse spre a fi înființate în anul 2024 (mii lei)


	
	
	
	
	
	Buget local
	Buget județean
	Buget de stat
	Contribuții persoane beneficiare
	Alte surse Donații

	1.
	
	Linie
telefonică pentru prevenirea și
combaterea violenței domestice
	
	2

	
	
	
	
	

	
2.
	

	
Linie telefonică pentru persoanele vârstnice
   „Telefonul Vârstnicului”
	

	
	

	
	
	
	

	3.
	
	Îngrijire informală
Persoane vârstnice 
dependente
	
	2
	50
	
	30%
	
	

	4.
	8899 CPDH-II
	Serviciul social  “Servicii mobile de acordare a hranei-masa pe roţi”
	140
	
	1108
	
	
	3,5
	

	5.
	8899 CZ-PN-V
	Servicii de asistență comunitară pentru persoane și familii care se confruntă cu dificultăți financiare și/sau care se află în risc de excluziune socială
	500
	4
	
	
	
	
	

	6.
	8899 SC-D-I
	Servicii de asistență și suport pentru persoanele adulte cu dizabilități
	1000
	5
	
	
	
	
	








Capitolul II.  
Planificarea activităților de informare a publicului cu privire la serviciile sociale existente la nivel local în conformitate cu prevederile art.2 din Anexa 2 la H.G. nr. 797/2017

1. Revizuirea /Actualizarea informațiilor care se publică pe pagina de internet a Direcției de Asistență Socială a Municipiului Drobeta Turnu Severin și afișarea la sediul sau pe site-ul Direcției de Asistență Socială Drobeta Turnu Severin:

	a) Strategia locală de dezvoltare a serviciilor sociale pentru anii 2025-2035 aprobată prin H.C.L. nr. 47/2025 de către Consiliul Local al municipiului Drobeta Turnu Severin.
	b) Planul anual de acțiune privind serviciile sociale administrate și finanțate din bugetul consiliului local – se aprobă prin hotărâre a consiliului local, se publică pe pagina de internet a Direcției de Asistență socială a Municipiului Drobeta Turnu severin și se afișează la sediul DAS. Se actualizează ori de câte ori este nevoie.
	c) Raportul de activitate al Direcției de Asistență Socială a Municipiului Drobeta Turnu Severin pentru anul 2025.
	d) Activitatea proprie și serviciile aflate în proprie admninistrare – formulare/modele de cereri, programul instituției, condiții de egibilitate, informațiile privind costurile serviciilor sociale acordate, pentru fiecare serviciu furnizat etc. – sunt publicate pe pagina de internet a Direcției de Asistență Socială și afișare la sediu. Se actualizează de câte ori apar modificări.
	e) Serviciile sociale care funcționează în cadrul Direcției de Asistență Socială se actualizează anual.
	f) Situații statistice care privesc serviciile sociale organizate și acordate la nivelul municipiului se actualizează anual, prin întocmirea Raportului de activitate.

2. Activități de informare și consiliere, cum ar fi:

- conștientizare și sensibilizare a societății privind riscul de excluziune socială, respectarea drepturilor sociale și promovarea măsurilor de asistență socială, mediere socială etc;
- identificarea în cadrul comunității a persoanelor și a grupurilor vulnerabile din punct de vedere medical, social sau al sărăciei, respectiv a factorilor de risc pentru sănătatea acestora și evaluarea, determinarea nevoilor de servicii sociale sau de sănătate ale acestora;
- desfășurarea de programe și acțiuni destinate reducerii riscului de excluziune socială, protejării și promovării sănătații, acces la servicii sociale și de sănătate;
- efectuarea de vizite la domiciliu pentru consiliere socială, medicală și psihologică a persoanei aflate în risc de marginalizare datorată stării de sănătate, vârstei, condițiilor de locuit sau situației materiale.

3. Mesaje de interes public transmise prin presă: 
1. informare privind ajutoarele pentru încălzirea locuinței;
2. informare privind monitorizarea copiilor cu părinți plecați la muncă în străinătate;
3. informare privind serviciile destinate victimelor violenței domestice;
4. informare privind serviciile destinate persoanelor vârstnice;
5. informare privind distribuirea tichetelor sociale pe suport electronic pentru sprijin educational;
6. informare privind acordarea serviciului de îngrijire la domiciliu a persoanelor vârstnice;
7. informare privind acordarea a serviciilor sociale gratuite sau contra cost;
8. orice modificare legislativă de interes public.
Capitolul III.
Programul de formare și îndrumare metodologică a personalului care lucrează în domeniul serviciilor sociale


	Programul de formare și îndrumare metodologică a personalului care lucrează în domeniul serviciilor sociale
	1. Propuneri de activități de formare profesională continuă în vederea creșterii performanței personalului din structurile proprii/instruire:
a) cursuri de perfecționare:


	
	 Nr. de persoane
	Buget estimat

	Personalul de specialitate
	5
	15.000



b) sesiuni de instruire pentru asistenți personali - Pentru anul 2026 sunt propuse 2 sesiuni de instruire ale asistenților personali.

	Aplicarea prezentului Plan anual de acțiune privind serviciile sociale pentru anul 2026, se va face în condițiile unei verificări periodice a nevoilor beneficiarilor de asistență socială, așa cum este stabilit și prevăzut în legilația în vigoare.
De cele mai multe ori beneficiarul unei măsuri de protecție specială aduce în discuție apariția altor posibile probleme, astfel încât acesta devine beneficiarul mai multor acțiuni și măsuri de protecție socială.
	Atingerea  obiectivelor din Planul de acțiuni  privind măsurile de asistență socială, își propune să acorde sprijin persoanelor aflate în dificultate în funcție de necesitățile lor, conform bugetului de venituri și cheltuieli în care sunt cuprinse investițiile și sumele alocate în anul 2026.

